Source: https://www.zakonypreludi.sk/zz/2004-259
Timestamp: 2020-01-29 19:05:32+00:00
Document Index: 14093006

Matched Legal Cases: ['§ 26', '§ 26', '§ 27', 'čl. 46', 'čl. 1', 'čl. 12', 'súd ', '§ 26', '§ 27', 'čl. 1', 'čl. 12', 'čl. 26', 'čl. 35', 'čl. 46', 'čl. 47', 'čl. 48', 'čl. 142', '§ 26', '§ 27', 'čl. 46', 'čl. 1', 'čl. 12', 'čl. 125', '§ 26', '§ 27']

259/2004 Z. z. Nález Ústavného súdu Slovenskej republiky z 11. februára 2004 vo veci vyslovenia nesúladu § 26 ods. ... | Aktuálne znenie
259/2004 Z. z.
Nález č. 259/2004 Z. z.Nález Ústavného súdu Slovenskej republiky z 11. februára 2004 vo veci vyslovenia nesúladu § 26 ods. 3 a 4 a § 27 ods. 2 zákona č. 241/2001 Z. z. o ochrane utajovaných skutočností a o zmene a doplnení niektorých zákonov s čl. 46 ods. 1 a 2 v spojení s čl. 1 ods. 1 a s čl. 12 ods. 1 Ústavy Slovenskej republiky
Čiastka 105/2004
Platnosť od 29.04.2004 do30.04.2004
Účinnosť od 29.04.2004 do30.04.2004
Aktuálne znenie 29.04.2004 - 30.04.2004
Ústavný súd Slovenskej republiky na verejnom zasadnutí 11. februára 2004 v pléne zloženom z predsedu Jána Mazáka a zo sudcov Jána Auxta, Juraja Babjaka, Eduarda Báránya, Alexandra Bröstla, Ľubomíra Dobríka, Ľudmily Gajdošíkovej, Juraja Horvátha, Jána Klučku, Jána Lubyho, Lajosa Mészárosa, Štefana Ogurčáka a Daniela Švábyho o návrhu Vyššieho vojenského súdu, Trenčín na začatie konania o súlade § 26 ods. 3 a 4 a § 27 ods. 2 zákona č. 241/2001 Z. z. o ochrane utajovaných skutočností a o zmene a doplnení niektorých zákonov s čl. 1 ods. 1, čl. 12 ods. 1, čl. 26 ods. 1, čl. 35 ods. 1 a 2, čl. 46 ods. 1 a 2, čl. 47 ods. 3, čl. 48 ods. 2 a s čl. 142 ods. 1 Ústavy Slovenskej republiky za účasti Národnej rady Slovenskej republiky takto
1. Ustanovenia § 26 ods. 3 a 4 a § 27 ods. 2 zákona č. 241/2001 Z. z. o ochrane utajovaných skutočností a o zmene a doplnení niektorých zákonov nie sú v súlade s čl. 46 ods. 1 a 2 v spojení s čl. 1 ods. 1 a s čl. 12 ods. 1 Ústavy Slovenskej republiky.
Podľa čl. 125 ods. 3 Ústavy Slovenskej republiky ustanovenia § 26 ods. 3 a 4 a § 27 ods. 2 zákona č. 241/2001 Z. z. o ochrane utajovaných skutočností a o zmene a doplnení niektorých zákonov dňom vyhlásenia tohto nálezu v Zbierke zákonov Slovenskej republiky strácajú účinnosť. Ak Národná rada Slovenskej republiky neuvedie tieto ustanovenia zákona do súladu s Ústavou Slovenskej republiky, po šiestich mesiacoch od vyhlásenia tohto nálezu v Zbierke zákonov Slovenskej republiky strácajú platnosť.